''Babettes Gæstebud'' er oversat til [[dansk (sprog)|dansk]] af [[bibliotekar]] Jørgen Claudi,<ref>Oversat af Jørgen Claudi. Jf. Henriksen, Liselotte: ''Blixikon'', Viborg 1999, p. 84.</ref> udkom i første danske udgave i [[1952]] på forlaget [[Fremad (forlag)|Fremad]]. ''Babettes Gæstebud'' er med i ''[[Skæbne-Anekdoter]]'' og er her oversat til dansk af Karen Blixen. Den antyder flere [[selvbiografi]]ske træk. Titelpersonen Babette Hersant – [[petroløse]], [[paris]]isk [[flygtning]] og [[kok|gourmetkok]] på [[Café Anglais]] – gennemlever samme identitetstab, sjælesmerte og [[kunstner]]realisering som Karen Blixen. ''Babettes Gæstebud'', der er et skoleeksempel på Karen Blixens [[Fortælling (storytelling)|fortællekunst]], er baseret på det gradvist ophøjede og opbyggede spændingsfelt mellem det [[Mytologi|mytiske]], det [[skæbne]]betonede og det almenmenneskelige – og hvis [[åbenbaring]] er den ypperste gave, en indsigtsfuld fortæller kan give sine læsere.
Litteratur Kultur